
****

**POSLOVNI PLAN**

**TRGOVAČKOG DRUŠTVA**

**KOMUNALAC d.o.o.**

**ZA 2020. GODINU**

Samobor, prosinac 2019. godine

1. **OSNOVNI PODACI O TRGOVAČKOM DRUŠTVU KOMUNALAC d.o.o., SAMOBOR**

Trgovačko društvo Komunalac d.o.o., Samobor upisano je u sudski registar Trgovačkog suda u Zagrebu rješenjem br. Tt-97/4108-2, za obavljanje komunalnih djelatnosti, održavanje čistoće, sakupljanje i odlaganje komunalnog otpada, održavanje javnih površina, nerazvrstanih cesta, tržnica na malo, održavanje groblja, pružanje kolodvorskih usluga, upravljanje zgradama i drugo.

Grad Samobor jedini je osnivač i stopostotni vlasnik, a društvo je svrstano prema Zakonu o računovodstvu, čl. 17, u srednje velike poduzetnike.

Sjedište Društva nalazi se u Ulici 151. samoborske brigade HV br. 2 u Samoboru.

Organi upravljanja su Uprava, Nadzorni odbor i Skupština Društva.

U skladu sa Zakonom o komunalnom gospodarstvu (Narodne novine broj 68/2018 od 27.07.2018.)) i Odlukom o povjeravanju obavljanja komunalnih djelatnosti (Sl. vijesti Grada Samobora broj 2/19 od 22.02.2019. godine trgovačkom društvu Komunalac d.o.o., Samobor povjereno je obavljanje sljedećih komunalnih djelatnosti na području Grada Samobora:

1. Održavanje nerazvrstanih cesta
2. Održavanje javnih površina na kojima nije dopušten promet motornim vozilima
3. Održavanje javnih zelenih površina
4. Održavanje građevina, uređaja i predmeta javne namjene
5. Održavanje groblja
6. Održavanje čistoće javnih površina
7. Održavanje javne rasvjete
8. Usluge parkiranja na uređenim javnim površinama i u javnim garažama
9. Usluge javnih tržnica na malo
10. Usluge ukopa pokojnika
11. Prigodno ukrašavanje grada
12. Sanacija divljih odlagališta
13. Monitoring saniranog odlagališta neopasnog otpada Trebež

U skladu s člankom 378. Zakona o vlasništvu i drugim stvarnim pravima (N.N. br. 91/96, 68/98, 137/99, 22/00, 114/01, 79/06, 141/06, 146/08, 38/09, 143/12 i 152/14) trgovačko društvo Komunalac d.o.o., Samobor obavlja djelatnost upravljanja nekretninama (stambenim zgradama) na području Grada Samobora i Grada Sveta Nedelja.

1. **PLAN PRIHODA I RASHODA ZA 2020. GODINU**

|  |  |  |  |  |
| --- | --- | --- | --- | --- |
| **B.R.** | **ELEMENTI** | **2018.** | **9 mjeseci 2019.** | **PLAN 2020.** |
| **1.** | **PRIHOD** | **63.033.325** | **43.592.672** | **62.275.772** |
| 751 | PRIHOD OD USLUGA | 19.257.116 | 14.695.550 | 20.010.000 |
| 751 | PRIHOD OD GRADA SAMOBORA PO PROGRAMIMA | 38.553.704 | 26.672.820 | 39.332.000 |
| 759 | PRIHODI OD ELEKTRONIČKE OBRADE PODATAKA | 2.130.266 | 402.648 | 660.000 |
| 76 | PRIHODI OD PRODAJE ROBE | 932.678 | 705.660 | 858.500 |
| 77 | FINANCIJSKI PRIHODI | 366.288 | 99.531 | 101.200 |
| 780 | PRIHOD OD PRODAJE DUGOTRAJNE IMOVINE | 16.398 | 10.168 | 0 |
| 7840 | PRIHOD OD BESPLATNOG PRIMITKA OPREME | 307.836 | 110.603 | 256.572 |
| 7844 | PRIHOD OD REFUNDACIJA I SUBVENCIJA | 96.688 | 220.825 | 192.500 |
| 786 | NAPLAĆENA OTPISANA POTRAŽIVANJA | 1.160.130 | 620.684 | 805.000 |
| 7887 | PRIHODI S OSNOVE UPORABE VLATITIH USLUGA | 0 | 0 | 0 |
| 78 | OSTALI POSLOVNI PRIHODI | 212.222 | 54.184 | 60.000 |
| **2.** | **TROŠKOVI** | **59.738.051** | **40.502.235** | **60.010.330** |
| **40** | **UKUPNO TROŠKOVI SIROVINA I MATERIJALA** | **11.964.905** | **6.882.293** | **10.068.150** |
| 400 | UTROŠENE SIROVINE I MATERIJAL | 6.253.430 | 4.755.740 | 6.944.000 |
| 401 | POTROŠENA ENERGIJA | 2.650.531 | 1.892.174 | 2.852.000 |
| 405 | OTPIS SITNOG INVENTARA | 3.060.945 | 234.379 | 272.150 |
| **41** | **UKUPNO OSTALI VANJSKI TROŠKOVI** | **13.722.502** | **9.524.055** | **13.474.400** |
| 410 | OSTALI VANJSKI TROŠKOVI | 1.324.135 | 737.189 | 908.500 |
| 411 | USLUGE NA IZRADI PROIZVODA | 5.671.995 | 4.282.483 | 6.140.000 |
| 412 | USLUGE ODRŽAVANJA | 1.141.556 | 855.978 | 1.101.000 |
| 414 | NAJAMNINA | 745.394 | 320.042 | 584.800 |
| 415 | TROŠKOVI PROMOCIJE | 126.166 | 67.414 | 87.000 |
| 417 | KOMUNALNE USLUGE | 189.796 | 123.986 | 162.100 |
| 418 | VANJSKI TROŠKOVI PO UGOVORU - GRAD | 3.694.100 | 2.637.162 | 3.970.000 |
| 419 | OSTALE USLUGE | 829.360 | 499.801 | 521.000 |
| **429** | **REZERVIRANJE ZA TROŠKOVE SUDSKIH SPOROVA** | **136.883** | **0** | **0** |
| **43** | **AMORTIZACIJA** | **4.513.761** | **2.290.806** | **4.877.650** |
| **44** | **UKUPNO OSTALI TROŠKOVI POSLOVANJA** | **3.771.607** | **3.308.840** | **4.513.130** |
| 440 | NAKNADE TROŠKOVA ZAPOSLENIKA | 24.139 | 17.785 | 24.330 |
| 441 | NEPROIZVODNE USLUGE | 473.321 | 480.048 | 559.360 |
| 442 | REPREZENTACIJA | 47.149 | 14.006 | 35.000 |
| 443 | PREMIJE OSIGURANJA | 387.831 | 393.361 | 391.890 |
| 444 | TROŠKOVI ZAŠTITE OKOLIŠA | 0 | 0 | 0 |
| 445 | NAKNADA ČL.NADZORNOG ODBORA | 120.702 | 90.526 | 120.700 |
| 446 | KOMUNALNA, SLIVNA NAKNADA | 301.897 | 273.450 | 339.200 |
| 447 | BANKARSKE USLUGE | 293.621 | 199.411 | 257.500 |
| 448 | OSTALA MATERIJALNA PRAVA | 1.937.365 | 1.553.995 | 2.428.000 |
| 449 | OSTALI TROŠKOVI | 185.582 | 286.259 | 357.150 |
| **47** | **UKUPNO TROŠKOVI OSOBLJA** | **25.628.393** | **18.496.242** | **27.077.000** |
| 470 | BRUTTO PLAĆE | 21.666.758 | 15.791.026 | 22.990.000 |
| 472 | DOPRINOSI NA BRUTO PLAĆE | 3.961.634 | 2.705.216 | 4.087.000 |
|  | **RASHODI** | **3.209.437** | **1.769.355** | **2.232.500** |
| 70 i 71 | TROŠ. PRODANIH PROIZVODA I USLUGA I NABAVNA VRIJEDNOST PRODANE ROBE | 651.346 | 492.982 | 650.000 |
| 72 | FINANCIJSKI RASHODI | 1.007.115 | 548.959 | 690.000 |
| 73 | OSTALI RASHODI | 164.901 | 164.051 | 122.500 |
| 74 | VRIJEDNOSNO USKLAĐENJE KUPACA | 1.386.075 | 563.363 | 770.000 |
| **3.** | **RASHODI + TROŠKOVI** | **62.947.487** | **42.271.590** | **62.242.830** |
| **4.** | **DOBIT / GUBITAK PRIJE OPOREZIVANJA** | **85.838** | **1.321.082** | **32.942** |

* 1. **UKUPNI PRIHODI**

Ukupni prihodi za 2020. g. planirani su u iznosu od 62.275.772 kn.

* + 1. Prihodi od pružanja usluga

Ovi prihodi planirani su u iznosu od 20.010.000 kuna. Ostvaruju se iz pružanja usluga našim kupcima, građanima Samobora i čine 32% ukupnih planiranih prihoda cijeloga društva.

* + 1. **Prihodi iz proračuna Grada Samobora**

Prihodi iz proračuna Grada Samobora po usvojenim programima za 2020. godinu iznose 39.332.000 kn, a struktura im je sljedeća:

* za održavanje nerazvrstanih cesta **=** **21.312.000** **kn**

-redovno održavanje cesta A 12.800.000 kn

-redovno održavanje cesta B 7.440.000 kn

-izvanredno održavanje cesta A 800.000 kn

-izvanredno održavanje cesta B 272.000 kn

* za održavanje javne rasvjete **= 1.080.000 kn**
* za održavanje i čišćenje javnih površina **= 14.600.000** **kn**
* za gospodarenje otpadom **= 840.000 kn**
* za elektroničku obradu podataka **= 1.500.000 kn**
* **UKUPNO : = 39.032.000 kn**
  + 1. **Prihodi od elektroničke obrade podataka**

Ovi prihodi planirani su u iznosu od 660.000 kuna, a odnose se na naknadu za obavljanje poslova naplate naknade za uređenje voda za Hrvatske vode, a sve u skladu s potpisanim ugovorom.

* + 1. **Prihodi od prodaje robe**

To su prihodi Službe gospodarenja otpadom i Službe groblja, a odnose se na prodaju vreća za smeće, pogrebne opreme te grobnih okvira, a planirani su u iznosu od 858.500 kn.

* + 1. **Financijski prihodi**

Financijski prihodi su prihodi od zateznih kamata kupaca naših usluga i kamata na depozite u financijskim institucijama. Planirani su u iznosu od 101.200 kn.

* + 1. **Ostali prihodi**

Prihode od besplatnog primitka opreme čini odgođeno priznavanje prihoda s osnove primitka novčanih sredstava od Grada Samobora što se smatra državnom potporom za financiranje kupnje i otplatu kredita za nabavu komunalne opreme. Planirani su u iznosu od 256.572 kn, a vezani su uz amortizaciju, tj. postotak sufinanciranja od strane Grada Samobora.

Prihodi od refundacija i subvencija su prihodi od refundacija troškova kamata na kredite koje otplaćuje Grad Samobor, refundacija javnobilježničkih pristojbi, a planirani su u iznosu od 192.500 kn.

Prihodi od naplaćenih otpisanih potraživanja u iznosu od 805.000 kn odnose se na naplaćena ranije vrijednosno usklađena i otpisana potraživanja od kupaca, a naplaćena su u tekućoj godini.

Ostali poslovni prihodi su prihodi od naplaćenih sudskih taksi, prihodi iz prošlih godina i ostali nepredviđeni prihodi, a planirani su u iznosu od 60.000 kn.

* 1. **UKUPNI TROŠKOVI I RASHODI**

Ukupni troškovi i rashodi za 2020. g. planirani su u iznosu od 62.242.830 kn.

* + 1. Troškovi sirovina i materijala, potrošena energija i otpis sitnog inventara

Troškovi sirovina i materijala, potrošene energije i sitnog inventara (odjeće, obuće, auto guma i ostalog) planirani su u iznosu od 10.068.150 kn.

* + 1. **Ostali vanjski troškovi**

Ostali vanjski troškovi planirani su u iznosu od 13.474.400 kn U ovu grupu troškova svrstani su troškovi poštarine, mobilnih uređaja i telefona, troškovi usluga na izradi proizvoda (kooperanti u obavljanju djelatnosti), troškovi usluge održavanja, najamnine, troškovi oglašavanja u elektroničkom oglasniku javne nabave, komunalne usluge i ostale usluge (naknade za tehnički pregled vozila, naknade za cestarine pri registraciji, troškovi održavanja kompjuterskih programa i mreže) i dr.

* + 1. **Amortizacija**

Trošak amortizacije planiran je u iznosu od 4.877.650 kn.

* + 1. Ostali troškovi poslovanja

Ostali troškovi poslovanja su troškovi za dnevnice, smještaj i prijevoz na službenim putovanjima, usluge revizije, javnih bilježnika, geodetske, veterinarske usluge, troškovi reprezentacije, premije osiguranja, naknade članovima Nadzornog odbora, naknade i članarine udruženjima, naknade za usluge raznim financijskim institucijama i slično. Oni su planirani u iznosu od 4.513.130 kn.

* + 1. Troškovi osoblja

Troškovi osoblja su troškovi za neto plaće i naknade, troškovi poreza i doprinosa iz plaća i doprinosa na plaću. Planirani su u iznosu 27.077.000 kn.

* + 1. Troškovi prodanih proizvoda i troškovi nabave prodane robe

Planirani su u iznosu od 650.000 kuna, a odnose se na troškove prodaje grobnih okvira te troškove nabave prodane robe tj. troškove nabave pogrebne opreme.

* + 1. Financijski rashodi

To su rashodi koji se odnose na plaćanje kamata po kreditima banaka i kamata za leasing, a u 2020. godini planirani su u iznosu od 690.000 kn.

* + 1. Ostali rashodi

Ostali rashodi su rashodi od donacija, naknada šteta drugim osobama, troškovi po sudskim presudama, troškovi javnobilježničkih nagrada i ostali rashodi iz prošlih godina. Planirani su u iznosu od 122.500 kn.

* + 1. Vrijednosna usklađenja potraživanja od kupaca

Ovi rashodi odnose se na usklađivanje potraživanja od kupaca zbog neizvjesne naplate i planirana su u iznosu od 770.000 kn.

* 1. **DOBIT ILI GUBITAK**

Sučeljavanjem planiranih ukupnih prihoda u iznosu od 62.275.772 kn i planiranih ukupnih rashoda u iznosu od 62.242.830 kn, planirani je dobit u iznosu od 32.942 kn.

1. SMJERNICE POSLOVANJA t. d. KOMUNALAC d.o.o., SAMOBOR U 2020. g.

* Realizirati Program održavanja komunalne infrastrukture u Gradu Samoboru za 2020. godinu (održavanje uređenog građevinskog zemljišta, održavanje nerazvrstanih cesta i ulica, održavanje javne rasvjete).
* Kontinuirano raditi na sustavnoj edukaciji djelatnika u svim službama (iz područja javne nabave, financija, računovodstva, kontrolinga, zaštite na radu, upravljanja kvalitetom, zaštite okoliša i dr.).
* Nastaviti s aktivnostima u implementaciji kontrolinga u poduzeću, u segmentu upravljanja potraživanjima (kroz povećanje naplate potraživanja od kupaca i poboljšanje likvidnosti društva), uspostave programa praćenja troškova po radnim jedinicama te sustava planiranja i upravljačkog izvještavanja.
* Implementirati sustav upravljanja dobavljačima (segmentacija dobavljača i odabir strateških dobavljača, postavljanje ciljeva i praćenje performansi dobavljača), unaprjeđenje odnosa s dobavljačima.
* Nastaviti s aktivnostima u segmentu implementacije kontrolinga nabave kao i procesa objedinjene nabave (kroz analizu potrošnje, optimizaciju procesa nabave uspostavljanjem sustava digitalnog naručivanja materijala i usluga te uspostavljanjem sustava upravljanja zalihama – izrada plana naručivanja, optimizacija zaliha i troškova upravljanja zalihama).
* Definirati ciljeve i kreirati planove po organizacijskim jedinicama te uspostaviti sustav izvještavanja koji će Upravi Društva osigurati pravovremene informacije kao temelj za donošenje strateških poslovnih odluka.
* Kontinuirano unaprjeđivati poslovne procese u skladu s ishođenim certifikatima sustava upravljanja kvalitetom ISO9001, sustava upravljanja okolišem ISO14001 i sustava upravljanja zaštitom na radu i zdravljem zaposlenika OHSAS 18001.
* Nastaviti sa ulaganjima u opremu, vozila i mehanizaciju za efikasnije obavljanje poslova i maksimalnu realizaciju Programa održavanja komunalne infrastrukture u Gradu Samoboru vlastitim resursima.
* Nastaviti sa aktivnostima u provedbi održivog sustava odvojenog prikupljanja i zbrinjavanja otpada na području Grada Samobora, a sukladno odredbama Zakona o održivom gospodarenju otpadom te Uredbe o gospodarenju komunalnim otpadom i Uredbe o izmjenama i dopunama Uredbe o gospodarenju komunalnim otpadom.

1. **ZAKLJUČAK**

Djelatnosti trgovačkog društva Komunalac d.o.o., Samobor obavljat će se redovno i u 2020. godini, sukladno Programu održavanja komunalne infrastrukture na području Grada Samobora.

Daljnjim provođenjem aktivnosti na području implementacije kontrolinga u poduzeću kroz efikasnije upravljanje potraživanjima, troškovima, zalihama, odnosima s dobavljačima te uvođenjem objedinjene nabave omogućit će se kvalitetnije upravljanje procesima, efikasnija upotreba resursa te u konačnici, smanjenje troškova.

I u narednoj godini Društvo će kontinuirano nastaviti ulagati u opremu i strojeve radi povećanja kvalitete obavljanja poslova, kao i u zaštitu na radu te obrazovanje ljudskih resursa s ciljem povećanja efikasnosti rada.

Stupanje na snagu Uredbe o izmjenama i dopunama Uredbe o gospodarenju komunalnim otpadom (NN 84/19) donijelo je nove izazove u prilagodbi i uspostavi održivog sustava gospodarenja otpadom, a t. d. Komunalac d.o.o. u 2019. godini intenzivnim je organizacijskim naporima započelo s prilagodbom izmjenama Uredbe, a aktivnosti će se u tom smjeru nastaviti i u 2020. godini.

**Rukovoditelj FRS:** **Direktor:**

Ljerka Duvnjak, dipl. oec. Ivica Karoglan, dipl. ing. agr